**ANUNCI de l'Ajuntament de Viladamat sobre la licitació d'un contracte de subministrament.**

Per acord de Ple, en sessió celebrada el 5 de febrer de 2018, s'ha aprovat l'expedient de contractació per al subministrament d'energia elèctrica 100% renovable, amb destinació a l’enllumenat públic i als edificis de titularitat municipal.

D'acord amb l'article 142 del Text refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, es publica l'anunci de licitació del contracte.

1.- Entitat adjudicadora:

a) Organisme: Ajuntament de Viladamat.

b) Dependència que tramita l'expedient: Secretaria .

c) Obtenció de documentació i informació: Ajuntament de Viladamat.

 Plaça de la Vila, 1 17137 Viladamat

 Telèfon: 972788082

 Correu electrònic: ajuntament@viladamat.cat

2.- Objecte del contracte:

a) Tipus: contracte de subministrament.

b) Descripció: subministrament d'energia elèctrica 100% renovable amb destinació a l’enllumenat públic i els edificis de titularitat municipal.

c) Durada del contracte: 1 any, prorrogable per dues anualitats més, any a any, prèvia conformitat d'ambdues parts.

3.- Tramitació i procediment d'adjudicació:

a) Tramitació: ordinària.

b) Procediment: obert.

c) Criteris d'adjudicació: es valorarà l'oferta més econòmica un cop acreditada la procedència de l’energia 100% renovable, així com les propostes referents a la divulgació de la sostenibilitat energètica, la responsabilitat social corporativa i la tasca de prevenció i pal·liació de la pobresa energètica, d’acord amb la puntuació fixada al Plec de Clàusules Administratves.

4.- Import de licitació i valor estimat del contracte:

a) L'import de licitació es fixa en la quantitat de 23.953,81€ (IVA, impost sobre l'electricitat, estimacions de recàrrecs per consum de potència superior a la contractada i estimació dels lloguers d'equips exclosos).

b) Valor estimat del contracte: 47.907,62€ (IVA, impost sobre l'electricitat, estimacions de recàrrecs per consum de potència superior a la contractada i estimació dels lloguers d'equips exclosos), tenint en compte la durada inicial del contracte, més les possibles pròrrogues.

5.- Garanties:

a) Provisional: no s'exigeix.

b) Definitiva: no s’exigeix.

6.- Requisits específics del contractista:

a) Estar inscrit en el Registre Administratiu de Distribuïdors, Comercialitzadores i Consumidors Directes en Mercat, del Ministeri d'Indústria, Energia i Turisme.

b) Acreditar que l'energia elèctrica que es comercialitza és 100% d'origen renovable.

c) Acreditar la realització, en els últims 5 anys, de subministraments d'energia elèctrica 100% renovable per import acumulat de, com a mínim, el preu d'aquesta licitació.

7.- Presentació d'ofertes:

a) Data límit: 15 dies naturals a comptar des de l'endemà de la publicació d'aquest anunci al Butlletí oficial de la província. Si l'últim dia de presentació d'ofertes és dissabte o festiu, el termini es prorrogarà fins al dia hàbil següent.

b) Modalitat de presentació: la que s'estableix en el Plec de clàusules administratives particulars regulador del contracte.

c) Lloc de presentació: a l’Ajuntament de Viladamat en horari d’oficina.

8.- Obertura de les ofertes:

Es seguirà el què determina la clàusula 1.30 del Plec de Clàusules Administratives que regulen la contractació.

Viladamat, a vint-i-sis de febrer de dos mil divuit.

L’alcalde,

Robert Sabater Costa